የገንዘብ ኖት ቅየራው የተሳካ እንዲሆን ከወራት በፊት ብሔራዊ ባንክ ያወጣውን አዋጅ በጥንቃቄ መተግበር እንደሚገባ የምጣኔ ሀብት ምሁር ጠቆሙ፡፡
ባሕር ዳር፡ መስከረም 08/2013ዓ.ም (አብመድ) ኢትዮጵያ በከፊል የምታስተዋውቀው የገንዘብ ኖት ቅየራ እንዲሳካ በ1982 (እ.አ.አ) ጋና ካደረገችው ያልተሳካ የገንዘብ ኖቶች ለውጥ ልትማር እንደሚገባ በደብረ ማርቆስ ዩኒቨርሲቲ የምጣኔ ሀብት መምህሩ አረጋ ሹመቴ (ዶክተር) አሳስበዋል፡፡በኢትዮጵያ የመገበያያ ገንዘብ ታሪክ ለመጀመሪያ ጊዜ የብር ኖት ታትሞ የወጣው በዳግማዊ ምኒልክ ዘመን መንግሥት እንደነበር ይነገራል፡፡ በወቅቱ ምንም እንኳን ዳግማዊ ምኒልክ የብር መሥሪያ መኪና ወደሀገር ውስጥ ቢያስገቡም ኖቶቹ ለመጀመሪያ ጊዜ የተዘጋጁት በሊኦፍ ኔሽን አማካሪነት ፓሪስ ላለ የገንዘብ መሥሪያ ፋብሪካ ውል ተሰበዚህ መልኩ በኢትዮጵያ የተጀመረው የብር ኖት መገበያያነት በዘመናት መካከል በርካታ ለውጦችን አስተናግዷል፡፡ በቀዳማዊ ኃይለሥላሴ ዘመን እንኳን የብር ኖት በኢትዮጵያ ለአራት ጊዜያት ያክል መቀየሩ ይነገራል፡፡ በዘመነ ኢሕአዴግ በ1989ዓ.ም ተቀይሮ አገልግሎት ሲሰጥ የነበረው የብር ኖት ከ23 ዓመታት ዝውውር በኋላ በከፊል እንደተቀየረ ከሰሞኑ ተነግሯል፡፡